DA Den Europæiske Unions Tidende C 307/11

Offentliggørelse af en ansøgning i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og levnedsmidler

(2008/C 307/11)

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006 (1). Eventuelle indsigelser skal være Kommissionen i hænde senest seks måneder efter datoen for offentliggørelsen.

RESUMÉ

FORORDNING (EF) Nr. 510/2006

»MAINE-ANJOU«

EF-Nr.: FR/PDO/0379/17.9.2004

BOB ( X ) BGB ( )

Dette resumé indeholder de vigtigste oplysninger fra varespecifikationen til information.

1. Medlemsstatens ansvarlige myndighed:

Navn: Institut National de l'Origine et de la Qualité Adresse: 51, rue d'Anjou F-75008 Paris Tlf. (33-1) 538 980 00 Fax (33-1) 422 557 97 E-mail: info@inao.gouv.fr

2. Sammenslutning:

Navn: Syndicat de défense de la viande «Maine-Anjou» Adresse: 36, avenue de Razilly BP 339 F-53203 Château Gontier Cedex Tlf. (33-2) 430 722 94 Fax (33-2) 430 780 48 E-mail: upra-maine-anjou@unimedia.fr Sammensætning: Producent/forarbejdningsvirksomhed ( X ) andet ( X )

3. Produkttype:

Kategori 1.1 — Kød (og slagteaffald), fersk

4. Varespecifikation:

(resumé af kravene i henhold til artikel 4, stk. 2, i forordning (EF) nr. 510/2006)

4.1. Navn:

»Maine-Anjou«

4.2. Beskrivelse:

Oksekød i kølet tilstand, med undtagelse af optøet kølet kød, fra køer på under ti år, der har kælvet mindst én gang, eller fra stude på over 30 måneder.

Slagtekroppen fra køer skal veje mindst 380 kg, mens slagtekroppen fra stude skal veje mindst 400 kg.

Slagtekroppene skal have følgende egenskaber:

— kropsbygning: E, U, R, O i EUROP-klassificeringen

— fedningsgrad: 3 eller 4 i EUROP-klassificeringen.

Slagtekroppene er kendetegnet ved en god kødsætning og deres betydeligt højere vægt.

Kødet er smukt marmoreret med tilstrækkelige depoter af intermuskulært fedt, af en ensartet mørkerød, let gulrød farve, er godt mørt ved udskæring og spisning og er meget saftigt med god eftersmag.

4.3. Geografisk område:

Det geografiske område, hvor kvæget fødes, opdrættes og slagtes, dækker følgende kommuner i departementerne Ille-et-Vilaine, Loire-Atlantique, Maine-et-Loire, Mayenne, Sarthe, Deux-Sèvres, Vendée og Orne.

Département d'Ille-et-Vilaine:

Chelun, Coësmes, Eancé, Grand-Fougeray, Liffré (sektion AL, areal 6, 8, 12-14, 35, 268, 269, 272-274, 408-411, 435, 438, 440-442, 475-480, 501, 502 og 597-604), Martigné-Ferchaud, Pertre (Le), Thourie, Vitré (sektion K, areal 1, 2, 9 og 70 og sektion AW, areal 81-86, 154-156, 268, 295 og 296).

Département de Loire-Atlantique:

Abbaretz, Ancenis, Anetz, Belligné, Boissière-du-Doré (La), Bonnoeuvre, Boussay, Cellier (Le), Chapelle-Glain (La), Chapelle-Saint-Sauveur (La), Châteaubriant, Couffé, Derval, Erbray, Fercé, Fresne-sur-Loire (Le), Gétigné, Grand-Auverne, Issé, Jans, Joué-sur-Erdre, Juigné-des-Moutiers, Landreau (Le), Ligné, Louisfert, Lusanger, Maumusson, Meilleraye-de-Bretagne (La), Mésanger, Moisdon-la-Rivière, Montrelais, Mouais, Mouzeil, Noyal-sur-Brutz, Nozay, Oudon, Pannecé, Petit-Auverné, Pin (Le), Pouillé-les-Côteaux, Puceul, Regrippière (La), Remaudière (La), Riaillé, Roche-Blanche (La), Rouge, Rouxière (La), Ruffigné, Saint-Aubin-des-Châteaux, Saint-Géréon, Saint-Herblon, Saint-Julien-de-Vouvantes, Saint-Mars-la-Jaille, Saint-Sulpice-des-Landes, Saint-Vincent-des-Landes, Sion-les-Mines, Soudan, Soulvache, Teillé, Touches (Les), Trans-sur-Erdre, Treffieux, Vallet, Varades, Villepot, Vritz.

Département de Maine-et-Loire:

Andard, Andigné, Andrezé, Angers, Angrie, Armaillé, Aviré, Aubigné-sur-Layon, Avrillé, Baracé, Beaucouzé, Beaulieu-sur-Layon, Beaupréau, Beausse, Bécon-les-Granits, Bégrolles-en-Mauges, Béhuard, Bohalle (La), Boissière-sur-Evre (La), Botz-en-Mauges, Bouchemaine, Bouillé-Ménard, Bourg-d'Iré (Le), Bourg-l'Evêque, Bourgneuf-en-Mauges, Bouzillé, Brain-sur-l'Authion, Brain-sur-Longuenée, Briollay, Brissarthe, Candé, Cantenay-Epinard, Carbay, Cernusson, Cerqueux (Les), Cerqueux-sous-Passavant (Les), Challain-la-Potherie, Chalonnes-sur-Loire, Chambellay, Champigné, Champ-sur-Layon (Le), Champteussé-sur-Baconne, Champtocé-sur-Loire, Champtoceaux, Chanteloup-les-Bois, Chanzeaux, Chapelle-du-Genêt (La), Chapelle-Hullin (La), Chapelle-Rousselin (La), Chapelle-Saint-Florent (La), Chapelle-Saint-Laud (La), Chapelle-sur-Oudon (La), Châteauneuf-sur-Sarthe, Châtelais, Chaudefonds-sur-Layon, Chaudron-en-Mauges, Chaussaire (La), Chavagnes, Chazé-Henry, Chazé-sur-Argos, Cheffes, Chemillé, Chemiré-sur-Sarthe, Chenillé-Changé, Cherré, Cholet, Clefs, Cléré-sur-Layon, Combrée, Concourson-sur-Layon, Contigné, Cornuaille (La), Coron, Corzé, Cossé-d'Anjou, Daguenière (La), Daumeray, Denée, Doué-La-Fontaine, Drain, Durtal, Ecouflant, Ecuillé, Etriché, Faye-d'Anjou, Faveraye-Machelles, Feneu, Ferrière-de-Flée (La), Fief-Sauvin (Le), Fosse-de-Tigné, Freigné, Fuilet (Le), Gené, Gesté, Grez-Neuville, Grugé-l'Hopital, Hôtellerie-de-Flée (L'), Huillé, Ingrandes, Jaille-Yvon (La), Jallais, Jubaudière (La), Juigné-sur-Loire, Jumellière (La), Juvardeil, Landemont, Lézigné, Lion-d'Angers (Le), Liré, Loiré, Longeron (Le), Louroux-Béconnais (Le), Louvaines, Marans, Marcé, Marigné, Marillais (Le), Martigné-Briand, Maulévrier, May-sur-Evre (Le), Mazières-en-Mauges, Meignanne (La), Melay, Membrolle-sur-Longuenée (La), Mesnil-en-Vallée (Le), Miré, Montfaucon, Montguillon, Montigné-sur-Moine, Montilliers, Montjean-sur-Loire, Montreuil-Juigné, Montreuil-sur-Loir, Montreuil-sur-Maine, Montrevault, Morannes, Mozé-sur-Louet, Mûrs-Erigné, Neuvy-en-Mauges, Noëllet, Noyant-la-Gravoyère, Nuaillé, Nueil-sur-Layon, Nyoiseau, Passavant-sur-Layon, Pellouailles-les-Vignes, Pin-en-Mauges (Le), Plaine (La), Plessis-Grammoire (Le), Plessis-Macé (Le), Poitevinière (La), Pommeraye (La), Ponts-de-Cé (Les), Possonnière (La), Pouancé, Pouëze (La), Prévière (La), Pruillé, Puiset-Doré (Le), Querré, Rablay-sur-Layon, Renaudière (La), Rochefort-sur-Loire, Romagne (La), Roussay, Saint-André-de-la-Marche, Saint-Aubin-de-Luigné, Saint-Augustin-des-Bois, Saint-Barthélemy-d'Anjou, Saint-Christophe-du-Bois, Saint-Christophe-la-Couperie, Saint-Clément-de-la-Place, Saint-Crespin-sur-Moine, Saint-Florent-le-Vieil, Saint-Georges-des-Gardes, Saint-Georges-sur-Layon, Saint-Georges-sur-Loire, Saint-Germain-des-Prés, Saint-Germain-sur-Moine, Saint-Jean-de-la-Croix, Saint-Jean-de-Linières, Saint-Jean-des-Mauvrets, Saint-Lambert-du-Lattay, Saint-Lambert-la-Potherie, Saint-Laurent-de-la-Plaine, Saint-Laurent-des-Autels, Saint-Laurent-du-Mottay, Saint-Léger-des-Bois, Saint-Léger-sous-Cholet, Saint-Lézin, Saint-Macaire-en-Mauges, Saint-Martin-du-Bois, Saint-Martin-du-Fouilloux, Saint-Melaine-sur-Aubance, Saint-Michel-etChanveaux, Saint-Paul-du-Bois, Saint-Philbert-en-Mauges, Saint-Pierre-Montlimart, Saint-Quentin-en-Mauges, Saint-Rémy-en-Mauges, Saint-Saturnin-sur-Loire, Saint-Sauveur-de-Flée, Saint-Sauveur-de-Landemont, Saint-Sigismond, Saint-Sulpice, Saint-Sylvain-d'Anjou, Sainte-Christine, Sainte-Gemmes-d'Andigné, Sainte-Gemmes-sur-Loire, Salle-de-Vihiers (La), Salle-et-Chapelle-Aubry (La), Sarrigné, Savennières, Sceaux-d'Anjou, Segré, Séguinière (La), Seiches-sur-le-Loir, Soeurdres, Somloire, Soucelles, Soulaines-sur-Aubance, Soulaire-et-Bourg, Tancoigné, Tessoualle (La), Thorigné-d'Anjou, Thouarcé, Tiercé, Tigné, Tillières, Torfou, Tourlandry (La), Toutlemonde, Trélazé, Tremblay (Le), Trémentines, Tremont, Valanjou, Varenne (La), Vauchrétien, Verchers-sur-Layon (Les), Vergonnes, Vern-d'Anjou, Vezins, Vihiers, Villedieu-la-Blouère, Villemoisan, Villevêque, Yzernay.

Département de la Mayenne:

Ahuillé, Alexain, Ampoigné, Andouillé, Argenton-Notre-Dame, Argentré, Aron, Arquenay, Assé-le-Bérenger, Astillé, Athée, Azé, Baconnière (La), Bais, Ballée, Ballots, Bannes, Bazoge-Montpinçon (La), Bazouge-de-Chemeré (La), Bazouge-des-Alleux (La), Bazougers, Beaulieu-sur-Oudon, Beaumont-Pied-de-Boeuf, Belgeard, Bierné, Bignon-du-Maine (Le), Bigottière (La), Blandouet, Boissière (La), Bonchamp-lès-Laval, Bouchamps-lès-Craon, Bouère, Bouessay, Bourgneuf-la-Forêt (Le), Bourgon, Brains-sur-les-Marches, Brée, Brûlatte (La), Buret (Le), Chailland, Châlons-du-Maine, Chammes, Champgenéteux, Changé, Chapelle-Anthenaise (La), Chapelle-au-Riboul (La), Chapelle-Craonnaise (La), Chapelle-Rainsouin (La), Château-Gontier, Châtelain, Châtres-la-Forêt, Chemazé, Chémeré-le-Roi, Chérancé, Commer, Congrier, Cosmes, Cossé-en-Champagne, Cossé-le-Vivien, Coudray, Courbeveille, Craon, Croixille (La), Cropte (La), Daon, Denazé, Deux-Évailles, Entrammes, Épineux-le-Seguin, Évron, Fontaine-Couverte, Forcé, Fromentières, Gastines, Genest-Saint-Isle (Le), Gennes-sur-Glaize, Gesnes, Gravelle (La), Grazay, Grez-en-Bouère, Ham (Le), Hambers, Hardanges, Houssay, Huisserie (L'), Izé, Jublains, Juvigné, Laigné, Laubrières, Launay-Villiers, Laval, Livet, Livré, Loigné-sur-Mayenne, Loiron, Longuefuye, Louverné, Louvigné, Maisoncelles-du-Maine, Marcillé-la-Ville, Marigné-Peuton, Martigné-sur-Mayenne, Mayenne, Mée, Ménil, Méral, Meslay-du-Maine, Mézangers, Montflours, Montigné-le-Brillant, Montjean, Montourtier, Montsûrs, Moulay, Neau, Niafles, Nuillé-sur-Vicoin, Olivet, Origné, Parné-sur-Roc, Peuton, Pommerieux, Port-Brillet, Préaux, Quelaines-Saint-Gault, Renazé, Roë (La), Rouaudière (La), Ruillé-Froid-Fonds, Ruillé-le-Gravelais, Sacé, Saint-Aignan-sur-Roë, Saint-Berthevin, Saint-Brice, Saint-Céneré, Saint-Charles-la-Forêt, Saint-Christophe-du-Luat, Saint-Cyr-le-Gravelais, Saint-Denis-d'Anjou, Saint-Denis-du-Maine, Saint-Erblon, Saint-Fort, Saint-Fraimbault-de-Prières, Saint-Georges-le-Fléchard, Saint-Georges-sur-Erve, Saint-Germain-d'Anxure, Saint-Germain-de-Coulamer, Saint-Germain-le-Fouilloux, Saint-Germain-le-Guillaume, Saint-Hilaire-du-Maine, Saint-Jean-sur-Erve, Saint-Jean-sur-Mayenne, Saint-Laurent-des-Mortiers, Saint-Léger, Saint-Loup-du-Dorat, Saint-Martin-de-Connée, Saint-Martin-du-Limet, Saint-Michel-de-Feins, Saint-Michel-de-la-Roë, Saint-Ouën-des-Toits, Saint-Ouën-des-Vallons, Saint-Pierre-la-Cour, Saint-Pierre-sur-Erve, Saint-Pierre-sur-Orthe, Saint-Poix, Saint-Quentin-les-Anges, Saint-Saturnin-du-Limet, Saint-Sulpice, Saint-Thomas-de-Courceriers, Sainte-Gemmes-le-Robert, Sainte-Suzanne, Saulges, Selle-Craonnaise (La), Senonnes, Simplé, Soulgé-sur-Ouette, Thorigné-en-Charnie, Torcé-Viviers-en-Charnie, Trans, Vaiges, Villiers-Charlemagne, Vimarcé, Voutré.

Département de la Sarthe:

Amné, Asnières-sur-Vègre, Auvers-le-Hamon, Auvers-sous-Montfaucon, Avessé, Avoise, Beaumont-sur-Sarthe, Bernay, Brains-sur-Gée, Brûlon, Chantenay-Villedieu, Chassillé, Chemiré-en-Charnie, Cherre (sektion D, areal 253-266, 269-273, 290, 291, 565, 705, 714), Chevillé, Coulans-sur-Gée, Courtillers, Crannes-en-Champagne, Crissé, Epineu-le-Chevreuil, Fercé-sur-Sarthe, Fontenay-sur-Vègre, Grez (Le), Joué-en-Charnie, Juigné-sur-Sarthe, Longnes, Loué, Mareil-en-Champagne, Moitron-sur-Sarthe, Mont-Saint-Jean, Neuvillalais, Neuvillette-en-Charnie, Notre-Dame-du-Pé, Parennes, Pincé, Poillé-sur-Vègre, Précigné, Rouessé-Vassé, Rouez, Ruillé-en-Champagne, Sablé-sur-Sarthe, Saint-Christophe-du-Jambet, Saint-Christophe-en-Champagne, Saint-Denis-d'Orques, Saint-Ouen-en-Champagne, Saint-Pierre-des-Bois, Saint-Rémy-de-Sillé, Saint-Symphorien, Sillé-le-Guillaume, Solesmes, Souvigné-sur-Sarthe, Tassillé, Tennie, Vallon-sur-Gée, Viré-en-Champagne.

Département des Deux-Sèvres:

Argenton-Château, Aubiers (Les), Boësse, Boismé, Bressuire, Bretignolles, Breuil-Bernard (Le), Breuil-sous-Argenton (Le), Cerizay, Chanteloup, Chapelle-Gaudin (La), Chiché, Cirière, Combrand, Coudre (La), Courlay, Etusson, Forêt-sur-Sèvre (La), Genneton, Massais, Mauléon, Moncoutant, Montravers, Moutiers-sous-Argenton, Moutiers-sous-Chantemerle, Nueil-sur-Argent, Petite-Boissière (La), Pin (Le), Saint-Amand-sur-Sèvre, Saint-André-sur-Sèvre, Saint-Aubin-du-Plain, Saint-Clémentin, Saint-Jouin-de-Milly, Saint-Maurice-la-Fougereuse, Saint-Pierre-des-Echaubrognes, Sanzay, Ulcot, Voultegon.

Département de la Vendée:

Breuil-Barret, Chambretaud, Châtaigneraie (La), Gaubretière (La), Landes-Genusson (Les), Mallièvre, Menomblet, Mortagne-sur-Sèvre, Saint-Aubin-des-Ormeaux, Saint-Laurent-sur-Sèvre, Saint-Malô-du-Bois, Saint-Martin-des-Tilleuls, Saint-Pierre-du-Chemin, Tardière (La), Tiffauges, Treize-Vents, Verrie (La).

Département de l'Orne:

Alençon (sektion CA, areal 76, 77 og 84).

4.4. Bevis for oprindelse:

Hver producent registreres ved at indsende en egnethedserklæring til Institut National des Appellations d'Origine (INAO).

Opdrætterne fører en liste over dyrene på driften kaldet »Inventaire des animaux de l'exploitation«.

Transportører og slagterier fører register over indgående og udgående varer, hvori angives kvægets, slagtekroppenes eller kødets oprindelsessted og bestemmelsessted.

Ovennævnte registre skal være tilgængelige for de personer, der foretager kontrol.

Opdrætterne skal ligeledes udfærdige en færdigfedningsanmeldelse for hvert dyr senest 60 dage før den planlagte slagtedato.

I løbet af færdigfedningsperioden undersøges kvæget for at sikre, at dets morfologi er i overensstemmelse med de krav til slagtekroppens mindstevægt og fedningskrav, der skal være opfyldt for at få betegnelsen.

Identifikationen af slagtekroppene i overensstemmelse med betegnelsens varespecifikation foretages ved at påføre benævnelsen »Maine-Anjou« på fileten, skanken, skulderen, slaget og brystet på hver halve slagtekrop.

Slagtekroppen og de udskårne stykker heraf ledsages af en etiket, som sikrer kødets identifikation.

Der foretages en stikprøvekontrol af de slagtekroppe, der er mærket BOB »Maine-Anjou«, for at kontrollere, at de opfylder kravene i betegnelsens varespecifikation.

4.5. Fremstillingsmetode:

Dyrene skal være født, opdrættet og slagtet inden for det geografiske område, der er angivet i punkt 4.3.

Race

Kvæget er af racen »Rouge des prés«. Dyr med en muskelhypertrofi er udelukkede. Hanavlsdyret skal være en tyr, som er opført med oprindelsesbetegnelsen »Rouge des prés« i racens stambog.

I tilfælde af kunstig befrugtning skal tyren være godkendt til insemination.

Dyrenes opdræt

Dyrene skal være født, opdrættet og opfedet på samme bedrift. Køb af ungdyr kan dog tillades på betingelse af:

— at hunnerne konstant er på den bedrift, hvor færdigfedningen gennemføres, i mindst 12 måneder, inklusive færdigfedningsperioden

— at hannerne konstant er på den bedrift, hvor færdigfedningen gennemføres, senest fra de er 12 måneder gamle.

Anvendelse af græsgange og belastning

Arealet af græsgange, som anvendes til at føde samtlige kreaturer eller tilsvarende på bedriften, skal være på mindst 0,7 hektar for hver stud over 24 måneder og på 1 hektar for hver ko med kalv. Ved »ko med kalv« forstås en ko med ufødt kalv.

Fodring

Dyrene skal som minimum græsse fra den 15. marts til den 15. november. Under usædvanlige vejrforhold kan der indrømmes undtagelser for minimumsperioden.

Indtil færdigfedningsperioden gives protein- og energitilskud, som er begrænset til en daglig mængde på højst 3 kg. I denne periode er den ubegrænsede fodring med majsensilage forbudt.

I løbet af færdigfedningsperioden, som strækker sig over minimum to måneder inden slagtning, får dyrene foder baseret på frisk græs, hø samt energi- og proteintilskud. I løbet af denne periode er det forbudt at give majensilage.

I løbet af færdigfedningsperioden skal det foder, der gives i form af energi- og proteintilskud som tilskud til græs og hø, indeholde mindst tre råvarer. Disse gives i en form, som gør det muligt at identificere dem. Mængden af fodertilskud, som gives hver dag, er på mellem 0,5 og 1,7 % af dyrets levende vægt.

Opdrætterne skal give kontrollanterne adgang til fakturaer for indkøb af grøntfoder og fodertilskud, hvoraf mængde og oprindelse skal fremgå, samt adgang til etiketter med fodertilskuddets nøjagtige betegnelse.

Transport og slagtning

48 timer forud slagtningen forberedes dyrene på slagtningen i et sted med rigeligt strå, hvor de ikke får andet mad end hø og vand.

Dyrene håndteres på en måde, der mindsker de faktorer, som kan give dem stres og dermed påvirke kvaliteten af det endelige produkt. Transporttiden må ikke være over seks timer regnet fra pålæsningen til aflæsningen ved slagteriet.

Dyrene slagtes i en kontinuerlig sekvens inden for en frist på højst tre timer regnet fra det tidspunkt, hvor aflæsningen er afsluttet, og de slås ned inden for fem sekunder, efter de er gennet ind i slagtebåsen.

Udtagning af indvolde og organer foretages med indpakning eller tilbinding af spiserør og anus.

Skylning af slagtekrop er forbudt.

Slagtekroppene skæres op med en båndsav og ledsages af øret, som bærer identifikationsmærket indtil den vejning, der danner grundlag for afregningen, er foretaget.

Slagtekroppene skal have fedningsgrad 3 eller 4 ifølge EUROP-klassificeringen.

Slagtekroppene gennemgår en afkølingsperiode, hvorved opnås en centrumstemperatur på mellem 10 og 15 °C ti timer efter slagtningen og højst 7 °C 48 timer efter slagtningen.

Bagfjerdingerne modner i mindst 4 dage på benet.

4.6. Tilknytning:

Produktionsområdet »Maine-Anjou« er kendetegnet ved jorde, der er opdyrket på det armorikanske bjergmassiv, som har ringe vandreserver og moderat kystklima kendetegnet ved vandmangel om sommeren, hvilket giver »grove« græsgange med hovedsageligt gult, vissent eller træet græs, der giver grovfoder.

Produktionssystemet for kødet »Maine-Anjou« er forbundet med forholdenes særlige kendetegn, de zootekniske kendetegn ved racen »Rouge des prés« og græsningsteknikker.

Racen »Rouge des prés« udnytter grundet sin store størrelse grovfoderet i området på grund af:

— sin høje indtagelseskapacitet

— sin evne til at klare udsving i fodermængde ved at trække på en betydelig del af sine kropsreserver, uden at det skader dens fremtidige zootekniske egenskaber

— sin hurtige evne til at vokse eller til at genopbygge sine kropsreserver.

Der findes således en »dyremodel« for produktionsområdet »Maine-Anjou«, som hjælper opdrætteren til at udvælge de dyr, der bedst kan udnytte det sparsomme foder og trække på deres reserver i visse perioder af året.

Dyrene går hovedsageligt ude, idet græs er hoveddelen af deres foder. Opdrætternes forvaltning af græsgangene gør det muligt at få sommerfoder dels ved at skifte mellem græsning og slåning i foråret, dels på grund af de forskellige typer græsgange, der udnyttes.

De særlige kendetegn for området, som er knyttet til jordbunden og det forholdsvis tørre klima, som tidligt giver vandmangel, opleves således ikke som et problem, der skal overvindes, men snarere som nogle forhold, dyret er særlig godt tilpasset.

Kort sagt, i dette miljø, som er særlig knyttet til jordbundens karakter og det forholdsvis tørre klima, som tidligt fører til vandmangel, er der etableret en særlig form for opdræt, som forener en lokal, robust og stor race med opdrætternes knowhow, som er en kombination af evnen til at forvalte plads og skiftende ressourcer og et nøje kendskab til det kvæg, der ligger til grund for dette enestående kød fra »Maine-Anjou«, som er anerkendt overalt.

4.7. Kontrolorgan:

Navn: Institut National de l'Origine et de la Qualité Adresse: 51, rue d'Anjou F-75008 Paris Tlf. (33-1) 538 980 00 Fax (33-1) 422 557 97 E-mail: info@inao.gouv.fr Navn: DGCCRF Adresse: 59, boulevard Vincent Auriol F-74703 Paris Cedex 13 Tlf. (33-1) 448 717 17 Fax (33-1) 449 730 37 E-mail: —

4.8. Mærkning:

Fileten, skanken, skulderen, slaget og brystet på hver halve slagtekrop stemples »Maine-Anjou«.

Slagtekroppen og de udskårne stykker ledsages af en etiket, hvoraf fremgår:

— betegnelsens navn

— betegnelsen »AOC« eller »appellation d'origine contrôlée«

— dyrets nationale identifikationsnummer eller nummeret på slagteriet

— nummeret på opdrætterens bedrift

— navn, adresse og autorisationsnummer på slagteriet

— slagtedato

— påtegningen »modningstiden mellem datoen for slagtning af dyrene og salget i detailhandelen til den endelige forbruger er på mindst 9 fulde dage«, for så vidt angår grillkød eller kød til stegning, med undtagelse af nyretappe, den tykke del af mellemgulvsmusklen og fileten

— påtegningen »modningstiden mellem datoen for slagtning af dyrene og salget i detailhandelen til den endelige forbruger er på mindst 10 fulde dage«, for så vidt angår grillkød eller kød til stegning, med undtagelse af nyretappe, den tykke del af mellemgulvsmusklen og fileten.

(1) EUT L 93 af 31.3.2006, s. 12.